paragraph_text: Rodom je iz grada Antiohije u Pizidiji. Otac joj je bio poganski svećenik Elizej (Aedesius). Majka joj je umrla ubrzo nakon njena rođenja, pa ju je dojila jedna kršćanka iz Antiohije. Nakon što je prigrlila kršćanstvo i zavjetovala svoje djevičanstvo Bogu, njezin je se otac odriče. Krstila se u dvanaestoj godini, a zbog svoje vjere u Isusa Krista stradala je u doba cara Dioklecijana. Na putu iz Antiohije, srela je jednog eparha, koji je progonio kršćane. Odbila je ponuđeni brak, te ju je on zbog toga, ali i zbog njene vjere dao mučiti najstrašnijim mukama.